Христо Радевски
Приказка за родината

chitanka.info

Чудни приказки разправя

мойта баба Мина.

За тегла, борби и слава

в нашата родина.

Как врази със остри саби

тука са вилняли,

как деца и стари баби

враговете клали.

Как дедите ни в затвори,

по бесилки мрели,

как народът ни се борил,

врял пет века цели.

Как по селища и друми,

в пек и зимни хали

люти саби и куршуми

ден и нощ пищяли.

Ой, израсла в бой и слава

нашата родина!

Не напразно го разправя

мойта баба Мина!

Мислите, че тя ме плаши,

че ме подиграва?

Христоматиите наши

същото разправят!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.